Vračovice-Orlov

Municipo Vračovice-Orlov situas en Ĉeĥio, regiono Pardubice, distrikto Ústí nad Orlicí, en milde ondiĝinta pejzaĝo inter riveroj Loučná kaj Tichá Orlice, 8 km oriente de urbo Vysoké Mýto. Vivas ĉi tie  ().

 Partoj de municipo 
 Vračovice
 Orlov

 Historio 
Vilaĝo Vračovice origine nomiĝis Vratišovice, t.e. vilaĝo de la homoj kiujn estris Vratiš. La vilaĝo estas plej frue menciata en la jaro 1349. Jam tiam ĉi tie troviĝis akvofortikaĵeto kaj preĝejo de Sankta Johano Baptisto.

Fine de la 17-a jarcento oni parceligis grundojn apartenantajn al la fortikaĵeto Vorlov kaj ekestis domaro Vorlov, nuntempe Orlov.

 Loĝantaro 

 Memorindaĵoj 
 Preĝejo 
Preĝejo de Sankta Johano Baptisto, origine romanika, rekonstruita gotike, poste en 1692 post incendio kaj en la jaroj 1882-1883. La kirko estas ununava, oblonga kun giganta okcidenta turo same larĝa kiel la navo kaj kun oblonga trilatere fermita presbiterejo sen apogpilieroj. Oblonga sakristio estas sur norda flanko. La interno estas platplafona.

La ĉefaltaro estas el la dua duono de 18-a jarcento, kolona kun statuoj de Zeĥarja kaj de Elizabeto kaj bildo de Bapto de la Sinjoro, signita E. Neumann 1895. Flanka altaro de Sankta Jozefo el la lasta kvarono de 17-a jarcento estas frubaroka kolona kun bildo de Sankta Jozefo kaj statuoj de Sankta Venceslao kaj Sankta Ludmila. La predikejo estas rokoka. Tri barokaj bildoj de anĝeloj kaj pluaj bildoj estas el la 18-a jarcento.

 Ŝtona kruco 
Antaŭ tombejo ĉirkaŭanta la preĝejon troviĝas ŝtona kruco el la jaro 1857. Sur la soklo estas reliefoj de Sankta Maria Magdalena, de Resurekto kaj de Sankta Petro.

 Literaturo 
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.


Kategorio:Vilaĝoj en distrikto Ústí nad Orlicí
Kategorio:Municipoj en distrikto Ústí nad Orlicí
Kategorio:Municipoj en Ĉeĥio kun kunmetita nomo
Kategorio:Setlejoj en Svitava montetaro